CELEX: 32013R0319
Language: lv
Date: 2013-04-08 00:00:00
Title: Komisijas Īstenošanas regula (ES) Nr. 319/2013 ( 2013. gada 8. aprīlis ), ar ko 2012./2013. tirdzniecības gadam nosaka atkāpi no Padomes Regulas (EK) Nr. 1234/2007 63. panta 2. punkta a) apakšpunkta attiecībā uz datumiem, kuros paziņo par cukura pārpalikuma pārnešanu

9.4.2013   
            
            
               LV
            
            
               Eiropas Savienības Oficiālais Vēstnesis
            
            
               L 99/13
            
         KOMISIJAS ĪSTENOŠANAS REGULA (ES) Nr. 319/2013
   (2013. gada 8. aprīlis),
   ar ko 2012./2013. tirdzniecības gadam nosaka atkāpi no Padomes Regulas (EK) Nr. 1234/2007 63. panta 2. punkta a) apakšpunkta attiecībā uz datumiem, kuros paziņo par cukura pārpalikuma pārnešanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 85. panta c) punktu saistībā ar tās 4. pantu,
   tā kā:
   
               (1)
            
            
               Saskaņā ar Regulas (EK) Nr. 1234/2007 63. panta 2. punkta a) apakšpunktu uzņēmumiem, kuri nolemj pārnest visu produkciju vai daļu produkcijas, pārsniedzot šim uzņēmumam piešķirto kvotu, par šo lēmumu jāinformē attiecīgā dalībvalsts. Minētā informācija jāsniedz pirms datuma, kas pantā paredzētajā termiņā jānosaka katrai dalībvalstij.
            
         
               (2)
            
            
               Lai atvieglotu ārpuskvotas cukura piegādi Savienības tirgū, tādējādi atļaujot uzņēmumiem reaģēt uz neparedzētām pieprasījuma izmaiņām 2012./2013. tirdzniecības gada pirmajos mēnešos, ir jādod iespēja dalībvalstīm noteikt ilgākus paziņošanas termiņus par tiem, kas paredzēti Regulas (EK) Nr. 1234/2007 63. panta 2. punkta a) apakšpunktā.
            
         
               (3)
            
            
               Tādēļ ir lietderīgi atkāpties no Regulas (EK) Nr. 1234/2007 63. panta 2. punkta a) apakšpunkta attiecībā uz 2012./2013. tirdzniecības gadu.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1234/2007 63. panta 2. punkta a) apakšpunkta, uzņēmumi, kas saskaņā ar minētas regulas 63. panta 1. punktu pieņēmuši lēmumu 2012./2013. tirdzniecības gadā pārnest cukura daudzumus uz nākamo tirdzniecības gadu, informē attiecīgo dalībvalsti pirms datuma, ko dalībvalstis nosaka no 2013. gada 1. februāra līdz 15. augustam.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
   To piemēro līdz 2013. gada 30. septembrim.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 8. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.